Wenke oor kunsroof ontvang | Maroela Media
Wenke oor kunsroof ontvang
Irma Stern se “Fishing boats” is een van die skilderye wat gesteel is.
Crime Line het Maandag gesê dat hy inligting ontvang het oor die multimiljoenrandse kunsroof wat Sondag in die Pretoria Kunsmuseum plaasgevind het.
Dié inligting word nou deur die polisie ondersoek, berig EWN. Drie mans het werknemers Sondag met ŉ vuurwapen aangehou voordat hulle vyf skilderye ter waarde van R17 miljoen gebuit het. Volgens Crime Line het hy verskeie wenke ontvang wat reeds aan die polisie deurgegee is.
Die ondersoek is ŉ knou toegedien toe dit aan die lig gekom het dat die kringtelevisiekameras sedert Donderdag buite werking was. Pieter de Necker, woordvoerder vir die burgemeester van Tshwane, het gesê die ondersoek sal bepaal waarom die sekuriteitskameras nie gewerk het nie. Hy sê Interpol is ook van die diefstal in kennis gestel.
Pretoria Kunsmuseum beroof
Kunsroof fyn beplan